b'\n_START_ARTICLE_\nRick Rodriguez\n_START_SECTION_\n\xc5\xa0tudentsko obdobje\n_START_PARAGRAPH_\n\xc5\xa0tudiral je na Univerzi Kalifornije, Riverside.\n_START_SECTION_\nIgralski dnevi\n_START_PARAGRAPH_\nRodriguez je bil s strani ekipe iz Oaklanda izbran v 2. krogu nabora lige MLB leta 1981. Naslednjih pet let je pre\xc5\xbeivel v ni\xc5\xbejih podru\xc5\xbenicah ekipe in se nato leta 1986 prvi\xc4\x8d prebil v ligo MLB. Pri ekipi je metal v delih te in \xc5\xa1e naslednje sezone, a je bil decembra 1987 odpu\xc5\xa1\xc4\x8den._NEWLINE_V januarju naslednjega leta je nato sklenil pogodbo z ekipo Cleveland Indians, pri kateri je metal v sezoni 1988, za kratek \xc4\x8das tudi v ligi MLB. Po sezoni je postal prosti igralec, nato leto pre\xc5\xbeivel z ekipo Chicago White Sox pred zaklju\xc4\x8dkom kariere v sezoni 1990 na nasprotni strani Zaliva, od katere je za\xc4\x8del, z ekipo San Francisco Giants.\n_START_SECTION_\nTrenerska pot\n_START_PARAGRAPH_\nLeta 1999 se je Rodriguez vrnil v Oakland kot metalski trener v ni\xc5\xbejih podru\xc5\xbenicah. Ta polo\xc5\xbeaj je najprej zapolnjeval v Modestu, nato pa v Sacramentu. Kot trener metalcev je tako slu\xc5\xbeil do danes, z izjemo leta 2003, ko je sezono pre\xc5\xbeivel v Modestu kot upravnik ekipe._NEWLINE_V sezoni 2011 je postal trener razbremenilskega kadra na stopnji MLB v Oaklandu.'